ທ່ານນາງ Theresa May
(ພາບ: ສຳນັກຂ່າວສານ ຫວຽດນາມ)
ວັນທີ 11/7, ພັກນິຍົມຮັກສາເດີມກຳອຳນາດ ອັງກິດ ໄດ້ຍອມຮັບວ່າ ທ່ານນາງລັດຖະມົນຕີກະຊວງພາຍໃນ Theresa May ໄດ້ຮັບການເລືອກຕັ້ງເປັນຫົວໜ້າພັກນີ້ ແລະ ຈະຮັບດຳລົງຕຳແໜ່ງເປັນນາຍົກລັດຖະມົນຕີ ອັງກິດ ໃນໄວໆນີ້. ສະມາຊິກສະພາແຫ່ງຊາດ ພັກນິຍົມຮັກສາເດີມ Graham Brady ໃຫ້ຮູ້ວ່າ: ໝາກຜົນຂອງການເລືອກຕັ້ງມີຜົນສັກສິດໃນທັນທີ ແລະ ທ່ານນາງ May ຈະດຳລົງຕຳແໜ່ງເປັນນາຍົກລັດຖະມົນຕີ ອັງກິດ ພາຍຫຼັງການຊັກຖາມກັບນາຍົກລັດຖະມົນຕີ David Cameron ຢູ່ສະພາຕຳ່ໃນວັນທີ 13/7. ແລະກໍ່ໃນວັນດຽວກັນ, ທ່ານນາຍົກລັດຖະມົນຕີ David Cameron ກໍ່ໄດ້ປະກາດວ່າທ່ານນາງ May ສາມາດຈະແທນໃຫ້ທ່ານດຳລົງຕຳແໜ່ງເປັນຜູ້ນຳລັດຖະບານ ອັງກິດ ໃນວັນທີ 13/7 ພາຍຫຼັງທີ່ທ່ານຍື່ນໃບຂໍລາອອກຈາກຕຳແໜ່ງຕໍ່ລາຊິນີ Elizabeth II ຢ່າງເປັນທາງການ. ທ່ານນາຍົກລັດຖະມົນຕີ Cameron ກໍ່ປະກາດວ່າທ່ານຈະເປັນປະທານກອງປະຊຸມຂອງຄະນະລັດຖະບານຄັ້ງສຸດທ້າຍໃນພາລະກິດຂອງຕົນໃນວັນທີ 12/7.
ທ່ານນາງ May ກາຍເປັນຜູ້ອອກສະໝັກເລືອກຕັ້ງໜຶ່ງດຽວທີ່ສືບທອດທ່ານນາຍົກລັດຖະມົນຕີ Cameron ພາຍຫຼັງຄູ່ແຂ່ງຂອງທ່ານນາງແມ່ນທ່ານນາງຮອງລັດຖະມົນຕີກະຊວງພະລັງງານ ແລະ ການປ່ຽນແປງຂອງດິນຟ້າອາກາດ Andrea Leadsom ໄດ້ປະກາດຖອນຕົວອອກຈາກການຊ່ວງເສັງເພື່ອກາຍເປັນຜູ້ນຳພັກນິຍົມຮັກສາເດີມ ແລະ ຜູ້ອອກສະໝັກເລືອກຕັ້ງເປັນນາຍົກລັດຖະມົນຕີ.
(ແຫຼ່ງຄັດຈາກ VOV)